CELEX: 62019TN0507
Language: sl
Date: 2019-07-15 00:00:00
Title: Zadeva T-507/19: Tožba, vložena 15. julija 2019 – DH/Komisija

2.9.2019   
            
            
               SL
            
            
               Uradni list Evropske unije
            
            
               C 295/84
            
         
      Tožba, vložena 15. julija 2019 – DH/Komisija
      (Zadeva T-507/19)
      (2019/C 295/110)
      Jezik postopka: italijanščina
      
         Stranki
      
      
         Tožeča stranka: DH (zastopnik: E. Bonanni, odvetnik)
      
         Tožena stranka: Evropska komisija
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  razglasi ničnost odločbe Komisije z dne 13. septembra 2018, ker v okviru morebitnega postopka zdravniške komisije, ki se oblikuje, ni prišlo do izločitve dr. X, posledično pa naj se v postopkih v zvezi z zadevama T-308/19 in T-316/19 zagotovi imenovanje drugega neodvisnega zdravnika in se jo o tem pravočasno obvesti;
               
            
                  —
               
               
                  Komisiji naloži plačilo 500 000 EUR oziroma drugega zneska, za katerega Splošno sodišče meni, da je primeren;
               
            
                  —
               
               
                  Komisiji naloži, naj Splošno sodišče in/ali tožečo stranko, v skladu z njenim predlogom D/462/17, obvesti glede identitete uradnega zdravnika, ki je pregledal celoten spis tožeče stranke, pri tem pa je ostal anonimen in izdal negativno mnenje v zvezi z njenim predlogom za povračilo stroškov za uveljavljanje zdravstvene storitve v okviru člena 10 Skupnih pravil o zavarovanju uradnikov Evropske unije za primer nezgode ali poklicne bolezni, za katero je bila potrebna predhodna odobritev;
               
            
                  —
               
               
                  Komisiji v vsakem primeru naloži plačilo odvetniških in sodnih stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja, da je v obravnavanem primeru pri prenovi zdravniške komisije prišlo do ravnanja, ki ni v skladu z delovnimi in etičnimi praksami.
      V zvezi s škodo, na katero se sklicuje tožeča stranka, se na eni strani navaja zamuda v postopkih, na drugi strani pa ravnanje zadevnega zdravnika, ki ni bilo v skladu z delovnimi in etičnimi praksami, kakor tudi škodljiv vpliv na čast in dostojanstvo oškodovanca ter nezakonite opustitve institucije, pri čemer je treba upoštevati, da kontekst zadevne tožbe sega v obdobje zahteve tožeče stranke z dne 7. junija 2000, da se prizna poslabšanja njene poklicne bolezni, in dveh obsodb Komisije v zadevah T-212/01 in T-551/16.